หลังตรวจเลือด แพทย์บอกว่า มีตับเหลือง ค่ะอยากทราบว่าแท้จริงแล้วมันคือโรคอะไรคะ แล้วสาเหตุมาจากอะไร เป็นภาวะร้ายแรงไหม และควรดูแลตัวเองอย่างไร ขอบค่ะ
สวัสดีค่ะ การตรวจเลือด แล้วแพทย์แจ้งว่ามีตับเหลือง ไม่แน่ใจว่าหมายถึงอะไร เนื่องจากโรคตับเหลืองนั้นไม่มีค่ะ แนะนำควรสอบถามแพทย์ที่แจ้งให้เข้าใจรายละเอียดค่ะทั้งนี้ หากหมายถึงมีภาวะเหลือง จากค่า bilirubin ในเลือดที่สูงขึ้น ซึ่งก็จะเห็นตาขาวมีสีออกเหลือง ตัวเหลือง หรือที่เรียกว่า ดีซ่าน นั้น สาเหตุก็มาจากโรคต่างๆ ได้มากมาย เช่น ตับอักเสบจากสาเหตุต่างๆ ท่อน้ำดีอักเสบหรืออุดตันจากสาเหตุต่างๆ เช่น นิ่ว มะเร็ง ถุงน้ำดีอักเสบเฉียบพลัน ตับแข็ง มะเร็งตับ โรคเม็ดเลือดแดงแตกง่ายชนิดต่างๆ รวมถึงโรคธาลัสซีเมีย โรคติดเชื้อต่างๆ เช่น ไข้จับสั่น โรคฉี่หนู เป็นต้น ผลข้างเคียงจากการทานยาบางอย่าง เป็นต้น ดังนั้น ควรสอบถามแพทย์ถึงรายละเอียดอีกครั้งค่ะ